עיצוב אישי להזמנות לחתונה נועד לזוגות שרוצים שבהזמנה שלהם יהיה רעיון ייחודי להם וגם לזוגות שראו הרבה דוגמאות להזמנות לחתונה ולא מצאו הזמנה שמתאימה להם. הכוונה בהזמנות לחתונה בהתאמה אישית היא שאתם מפיקים ביחד עם מעצב גרפי את ההזמנה שאתם רוצים. אתם בוחרים את הרעיון, סוג וסגנון ההזמנה והמעצב הגרפי אחראי להפיק את הכל, משלב התכנון והעיצוב עד ההדפסה.
1. רעיון להזמנה - לפני שאתם מתחילים את תהליך הפקת ההזמנות לחתונה כדאי שתחשבו על כמה רעיונות להזמנה, כדי שהמעצב הגרפי יוכל לכוון אתכם לרעיון שיראה הכי טוב מבחינה עיצובית. הרעיון להזמנה יכול לשלב בתוכו תמונות של שניכם, איור שלכם, אלמנטים גרפיים וכל דבר אחר שתרצו.
אם כבר אתם בוחרים בעיצוב אישי להזמנות לחתונה שלכם, עדיף שהרעיון שתבחרו יהיה ייחודי לכם, כלומר שיופיעו בה דברים שקשורים אליכם. אם יש לכם תחביבים מיוחדים שמאפיינים אתכם או בעלי חיים שאתם אוהבים במיוחד אפשר לשלב אותם בהזמנה. למשל, אם אתם אוהבים סוסים אפשר ליצור הזמנה שבה אתם מופיעים לבושים בבגדי חתן וכלה רכובים על סוס וכתוב מאחורה "Just Married".
עם זאת, הזמנה בעיצוב אישי יכולה להיות גם משהו אחר שלא בהכרח כולל מאפיין שלכם. יכול להיות שתעברו על הרבה דוגמאות להזמנות לחתונה בכל מיני מקומות ולא תתחברו לאף הזמנה או שתמצאו כמה שנראות לכם, אבל לא לגמרי מתאימות כי דרושים הרבה שינויים. במצב כזה אכן כדאי לכם לעשות הזמנה בעיצוב אישי כך שההזמנה לחתונה שלכם תהיה בדיוק כפי שאתם רוצים ולא תצטרכו להתפשר על הזמנה שלא מתאימה לכם.
2. סוג ההזמנה - תחליטו איזה סוג הזמנה אתם רוצים: גלויה חד-צדדית, גלויה דו-צדדית או הזמנה נפתחת. קחו בחשבון שמחירי העיצוב והדפוס משתנים לפי סוג ההזמנה. מחיר עיצוב והדפסת הזמנה מסוג גלויה חד-צדדית נמוך מאשר מחיר הזמנה מסוג גלויה דו-צדדית ומחיר הזמנה דו-צדדית נמוך מאשר מחיר הזמנה נפתחת. מומלץ לברר מראש לגבי המחירים ולהחליט מהו סוג ההזמנה המתאים לכם.
3. סנגון ההזמנה - אחרי שחשבתם על רעיון להזמנה לחתונה תצטרכו להחליט בעזרת המעצב הגרפי שבחרתם איזה סגנון מתאים לרעיון שלכם. ניתן לעצב את ההזמנה בסגנון קלאסי, איורי, עיטורי ובעצם כל סגנון שבא לכם. זה בדיוק הרעיון של עיצוב אישי- הוא מותאם בדיוק לכם. המעצב הגרפי ימליץ לכם על הכיוון העיצובי המתאים לרעיון שלכם להזמנה ואתם אלה שבסופו של דבר תחליטו באיזה סגנון תהיה ההזמנה. בנוסף לכך, אתם תחליטו אילו אלמנטים יופיעו בהזמנה- תצלום, איור, אלמנטים גרפיים, מסגרות מעוטרות וכדומה.
4. עיצוב ההזמנה - בשלב הזה המעצב הגרפי מעצב את ההזמנה שלכם לפי כל מה שהחלטתם. את הטקסט שצריך להופיע בהזמנה הוא מסדר באופן שיהיה קריא ומתאים להזמנה מבחינת הצבעוניות וסוג הגופן. הוא מדגיש את הדברים החשובים בטקסט- השמות שלכם ותאריך החתונה. את המידע הפחות חשוב הוא מקטין. כל הדברים האלה שותפים ליצירת הזמנה שהיא גם אסתטית וגם נוח לקרוא את המידע שנמצא בה.
המעצב הגרפי ישלח אליכם למייל את ההזמנה כדי שתראו אם נחוצים שינויים או תיקונים.
5. הדפסת ההזמנות - לאחר שהמעצב הגרפי מקבל מכם אישור סופי לעיצוב ההזמנה, הוא שולח את העיצוב לבית הדפוס ומדריך אותם כמה הזמנות להדפיס (לפי הכמות שביקשתם), באיזה גודל ההזמנות ועל איזה סוג נייר להדפיס. בשלב הזה כל שנותר לכם לעשות זה לחכות שיגיעו ההזמנות.
כשמזמינים עיצוב אישי להזמנות לחתונה צריך לזכור שאסור להתפשר על סטודיו שאין לכם תקשורת טובה איתו, כי התקשורת היא הכרחית לביצוע הזמנות לפי בקשתכם. מעבר לכך, אל תתפשרו על הזמנה שלא נראית כמו שהתכוונתם. תבהירו למה התכוונתם ואיך אתם רוצים שההזמנה תראה. אם הזמנתם עיצוב אישי העבודה על ההזמנות שלכם לא צריכה להסתיים לפני שקיבלתם בדיוק את ההזמנות שרציתם.